প্রতিশোধ স্পৃহা মানুষকে কোথায় নিয়ে যেতে পারে তা দেখিয়ে দিলেন ভোজপুরি অভিনেতা শাহিদ। প্রাক্তন স্ত্রী মুসকানকে শিক্ষা দিতে নিজেরই সন্তানকে অপহরণ করলেন অভিনেতা। তার এই ঘৃণ্য কাজে সহায়তা করেন তাঁর বর্তমান লিভ-ইন সঙ্গী কাশিশ ওরফে আলিশা। 
মুসকানের দু’বছরের ছেলে নিখোজঁ হয়ে গেলে, দিদিমা মুমতাজ জামিয়ানগর থানায় অভিযোগ দায়ের করেন। শিশুটিকে কেউ খুঁজে এনে দিতে পারলে ২০ হাজার টাকা পুরষ্কার হিসেবে দেওয়া হবে বলেও ঘোষণা করা হয়। 
পুলিশের ডেপুটি কমিশনার রোমিল বানিয়া জানান, তদন্তের প্রথম দিকে ভোজপুরি অভিনেতা পুলিশকে এই ব্যাপারে সাহায্য করার ভান করেন। তার সন্তান অপহরণের পিছনে বর্তমান সঙ্গী আলিশা রয়েছেন— এই ধারণা তৈরি করে পুলিশকে বিভ্রান্ত করার চেষ্টাও করেন। কিন্তু তার পরে পুলিশের সন্দেহ হতেই গা ঢাকা দেন শাহিদ। কিন্তু তাতে কোনও লাভ হয়নি। অবশেষে দিল্লির পশ্চিম বিনোদ নগর থেকে পুলিশের জালে ধরা পড়েন শাহিদ ও আলিশা। তখন তাঁদের সঙ্গে ছিল ২ বছরের বাচ্চাটিও। 

এই বিষয়ে অন্যান্য খবর

খেটে খাওয়া দিনমজুর রাতারাতি হয়ে গেলেন অভিনেত্রী! জানুন পিছনের রহস্য


বাচ্চাটিকে তার মায়ের কাছে ফিরিয়ে দেওয়া হয়েছে। জিজ্ঞাসাবাদের সময়ে শাহিদ জানান, বিচ্ছেদ হয়ে যাওয়ার পরে সন্তানের সঙ্গে দেখা করতে দিতেন না মুসকান। আর তাই তাঁকে শিক্ষা দিতেই সন্তানকে অপহরণ করেন শাহিদ।